Πολυκεντρική μελέτη επιτήρησης της Περιεγχειριτικής Αντιμικροβιακής Προφύλαξης σε παιδιά και ενήλικες: εφαρμογή δέσμης παρεμβάσεων
Creators: name: Χωραφά, Ελισάβετ Κωνσταντίνου
Publisher: name: Aristotle University of Thessaloniki
Year: 2020
Subjects: Λοίμωξη χειρουργικού πεδίου
Πρόληψη λοιμώξεων
Περιεγχειρητική προφύλαξη
Ορθολογική χρήση αντιβιοτικών
Συμμόρφωση στη περιεγχειρητική προφύλαξη
Surgical site infections
Infection prevention
Perioperative prophylaxis
Antibiotic stewardship
Compliance to perioperative prophylaxis’ guidelines

description: Οι λοιμώξεις χειρουργικού πεδίου (ΛΧΠ) αποτελούν τις δεύτερες πιο συχνές ενδονοσοκομειακές λοιμώξεις στην Ευρώπη και συντελούν στην αύξηση της νοσηρότητας και της θνητότητας, στην παράταση του χρόνου νοσηλείας και στην αύξηση του κόστους περίθαλψης. Η χορήγηση περιεγχειρητικής αντιμικροβιακής προφύλαξης (ΠΑΠ) διαδραματίζει σημαντικό ρόλο στην πρόληψη των ΛΧΠ. Ωστόσο, η ΠΑΠ αποτελεί έναν από τους συχνότερους λόγους συνταγογράφησης αντιβιοτικών σε ευρωπαϊκό επίπεδο, συμβάλλοντας στην αύξηση της κατανάλωσης αντιβιοτικών και στην εμφάνιση μικροβιακής αντοχής. Αν και υπάρχουν αρκετές κατευθυντήριες οδηγίες για την κατάλληλη χορήγηση της ΠΑΠ, πολλές μελέτες έχουν καταγράψει χαμηλά ποσοστά συμμόρφωσης σ’ αυτές. Στην Ελλάδα, έχει διαπιστωθεί εξαιρετικά χαμηλή συμμόρφωση με τις οδηγίες τόσο στους ενήλικες (36,3%) όσο και στα παιδιά (5,6%), κυρίως όσον αφορά τη διάρκεια της ΠΑΠ. Υπάρχουν πολύ περιορισμένα δεδομένα σχετικά με την ενεργή επιτήρηση της ΠΑΠ και αυτή είναι η πρώτη μελέτη που εφαρμόζει μια παρέμβαση για την κατάλληλη χορήγηση ΠΑΠ στην Ελλάδα. Σκοπός της παρούσας μελέτης ήταν η επιτήρηση της ΠΑΠ πριν και μετά την εφαρμογή παρέμβασης για τη βελτίωση της χρήσης της. Πρόκειται για προοπτική πολυκεντρική μελέτη ενεργούς επιτήρησης της ΠΑΠ πριν και μετά την εφαρμογή μέτρων παρέμβασης, η οποία πραγματοποιήθηκε σε επτά χειρουργικά και ένα παιδοχειρουργική τμήμα σε τρία ελληνικά νοσοκομεία. Η μελέτη συμπεριέλαβε ασθενείς που υποβάλλονταν σε προγραμματισμένες χειρουργικές επεμβάσεις και δεν λάμβαναν αντιβιοτικά για πιθανή λοίμωξη. Μελετήθηκε η χρήση του κατάλληλου αντιβιοτικού σύμφωνα με διεθνείς και τοπικές οδηγίες, ο κατάλληλος χρόνος και η διάρκεια χορήγησης της ΠΑΠ, η συνολική συμμόρφωση ως προς και τις τρεις παραμέτρους και η εμφάνιση ΛΧΠ. Μια δέσμη παρεμβάσεων που περιλάμβανε εκπαίδευση και επιτήρηση με ανατροφοδότηση σχεδιάστηκε, προσαρμοσμένη σε κάθε τμήμα και εφαρμόστηκε. Συνολικά, συμπεριλήφθηκαν 1447 ενήλικες (768 πριν και 679 μετά την παρέμβαση) και 19 παιδιατρικοί ασθενείς (όλοι πριν την παρέμβαση). Η συνολική συμμόρφωση στην κατάλληλη χορήγηση ΠΑΠ αυξήθηκε σημαντικά από 28,2% (N=685) σε 43,9% (N=634, p=0,001) μετά την παρέμβαση. Η χρήση κατάλληλου αντιβιοτικού σύμφωνα με τις διεθνείς οδηγίες αυξήθηκε από 89,6% (N=688) σε 96,3% (N=654, p=0,001). Σε τέσσερα από τα επτά τμήματα, η συμμόρφωση με τον κατάλληλο χρόνο χορήγησης ήταν ήδη πάνω από 90%, σε άλλα δύο τμήματα επιτεύχθηκε βελτίωση από 44,3% (N=79) σε 73% (N=100, p=0,001) και από 20,4% (N=49) σε 60% (N=25, p=0,001), αντίστοιχα, ενώ σε ένα τμήμα παρατηρήθηκε μείωση από 64,1% (N=153) σε 10,9% (N=128, p=0,001). Όλα εκτός από ένα τμήματα πέτυχαν μικρότερη διάρκεια χορήγησης ΠΑΠ και τα περισσότερα πέτυχαν διάρκεια περίπου δύο ημερών. Οι ΛΧΠ μειώθηκαν σημαντικά από 6,9% (N=666) σε 4,0% (N=574, p=0,026). Στο 73,7% (Ν=19) των παιδιών χορηγήθηκε κατάλληλο αντιβιοτικό και στο 50,0% (Ν=19) χορηγήθηκε για κατάλληλη διάρκεια, ενώ ο χρόνος χορήγησης ήταν κατάλληλος μόνο στο 5,9% (Ν=17). Μετά την παρέμβαση, ήταν 2,3 φορές πιο πιθανό να χορηγηθεί το κατάλληλο αντιβιοτικό, 14,7 φορές πιο πιθανό να χορηγηθεί για την κατάλληλη διάρκεια και 5,3 φορές πιο πιθανό να χορηγηθεί συνολικά κατάλληλη ΠΑΠ. Συμπερασματικά, μια παρέμβαση που βασίζεται όχι μόνο στην εκπαίδευση, αλλά και στην επιτήρηση με ανατροφοδότηση μπορεί να συμβάλει σημαντικά στη βελτίωση της κατάλληλης χορήγησης της ΠΑΠ, αν και απαιτείται περαιτέρω βελτίωση ιδίως στη χορήγηση κατάλληλης διάρκειας προφύλαξης.
description: Surgical site infections (SSIs) are the second most common hospital-acquired infections in Europe, and are associated with increased morbidity and mortality, length of stay, and cost of hospitalization. Administration of perioperative antimicrobial prophylaxis (PAP) plays a major role in the prevention of SSIs. Yet PAP is also one of the most common drivers of antimicrobial prescribing in Europe, contributing to the increase in antimicrobial consumption and the emergence of antimicrobial resistance. While there are several guidelines for appropriate PAP administration, many studies have reported significant noncompliance among surgeons. Extremely low compliance with guidelines has been identified both in adults (36.3%) and children (5.6%) in Greek surgical departments, mainly due to low compliance with appropriate duration. Very limited data on active PAP surveillance in Greece exist, and this is the first study to develop and implement an intervention for PAP in a greek setting. Aim of this study was to audit PAP administration before and after the implementation of a multimodal intervention for the appropriate use of PAP. A prospective multi-center active surveillance study before and after the implementation of intervention was conducted in seven adult and one pediatric surgical department located in three major Greek hospitals. Patients undergoing elective surgical procedures and not receiving antimicrobials for a possible infection were included in the study. The use of the appropriate antimicrobial agent according to international and local guidelines, appropriate timing and duration of PAP, overall compliance to all three parameters, and occurrence of surgical site infections (SSIs) were monitored. A multimodal intervention including education as well as audit and feedback was designed, customized to each department, and implemented. A total of 1447 adult patients (768 before and 679 after the intervention) and 19 pediatric patients (all before intervention) were included. Overall compliance to appropriate PAP administration significantly increased from 28.2% (N=685) to 43.9% (N=634, p =0.001) after the intervention. Use of antimicrobial agents compliant to international guidelines increased from 89.6% (N=688) to 96.3% (N=654, p=0.001). In four of the seven departments, compliance with appropriate timing was already over 90%; an increase from 44.3% (N=79) to 73% (N=100, p=0.001) and from 20.4% (N=49) to 60% (N=25, p=0.001), respectively, was achieved in other two departments, whereas a decrease from 64.1% (N=153) to 10.9% (N=128, p=0.001) was observed in one department. All but one departments achieved a shorter PAP duration, and most achieved a duration of approximately two days. SSIs significantly decreased from 6.9% (N=666) to 4% (N=574, p=0.026). An appropriate antimicrobial agent was administered in 73.7% (Ν=19) of children and an appropriate duration in 50.0%(Ν=19) of them, whereas timing of administration was appropriate only in 5.9% (Ν=17). After the intervention, it was 2.3 times more likely to administrate the appropriate antimicrobial agent, 14.7 times more likely to administrate it for the appropriate duration and 5.3 times more likely to administrate an overall appropriate PAP. An intervention based on education as well as audit and feedback can significantly contribute to improvement of appropriate PAP administration although further improvement in duration is needed.